Læknir sem taldi sig vera húmorista var að fara að skoða eldri konu sem var augsýnilega mjög taugaóstyrk . Til þess að dreifa athygli konunnar og létta henni stundina brá hann fyrir sig því sem hann hélt að væri læknaskop . " Veistu hvernig þeir fara að því að búa til svona gúmmíhanska ? " " Nei , hvernig ? " spurði konan . " Í hanskaverksmiðjunni er stór tankur fullur af efni sem heitir latex og er efnið í gúmmíhönskunum . Verkamennirnir raða sér upp eftir handarstærð , ganga upp að tanknum og dýfa báðum höndum ofan í . Síðan sveifla þeir handleggjunum þannig að latexið þornar fljótt og að því búnu taka þeir hanskann af sér og byrja á öllu upp á nýtt . " Konunni stökk ekki bros . Læknirinn byrjaði að skoða hana , vandræðalegur á svip og hálfvonsvikinn að hafa ekki tekist að fá konuna til að hlæja . Fimm mínútum seinna fór hún að flissa og síðan að skríkja . " Fyrirgefðu læknir , " sagði konan eldrauð í framan . " Ég fór bara að spá í hvernig smokkar eru búnir til . " Eldri kona hringdi í son sinn og var alveg miður sín . " Ég hringdi í lækninn minn í morgun og hann var alveg með endemum dónalegur við mig . Ég trúði varla mínum eigin eyrum , " sagði konan . Sonurinn var steinhissa á þessari lýsingu móður sinnar og hringdi í lækninn og krafðist skýringar . " Ég biðst innilega afsökunar , " sagði læknirinn . " Hefur þú nokkurn tíma átt einn af þessum dögum þar sem allt fer úrskeiðis ? Þegar móðir þín hringdi í mig voru tveir sjúklingar æpandi á mig og þar af annar ælandi , tíu sjúklingar biðu eftir mér á biðstofunni , móttökuritarinn var í kaffipásu og krakki var nýbúinn að pissa á mig . Þegar móðir þín spurði mig svo hvernig hún ætti að nota endaþarmsmæli lét ég orðin flakka sem komu fyrst upp í hugann . "